สวัสดีค่ะคือเราอยากรู้ว่าเราเป็นอะไรคือมันมักจะมีน้ำสีเหลืองๆกลิ่นเหม็นๆออกมาจากรูทวารอ่ะค่ะนานๆจะมาทีในขณะที่เป็นมันมักจะออกมาตอนถ่ายหรือออกมาตอนที่ผายลมแล้วตอนที่ออกมามันจะเป็นฟองๆมันๆสีเหลืองๆค่ะ
สวัสดีค่ะ น้ำสีเหลืองๆ มีกลิ่นเหม็น ที่ออกจากรูทวาร อาจเกิดจาก1.เป็นฝีคัณฑสูตร ซึ่งเป็นฝีที่เกิดข้างในทวารหนัก อาการได้แก่ ปวดข้างในทวารหนัก โดยเฉพาะเวลาถ่ายอุจจาระ มีอาการบวม แดงและกดเจ็บบริเวณผิวหนังรอบทวารหนัก มีน้ำเหลืองหรือหนองซึมออกจากรูที่ผิวหนังบริเวณใกล้กับทวารหนัก อาการจะเป็นๆ หายๆ2.เกิดจากมีทางทะลุเชื่อมระหว่างกระเพาะปัสสาวะและลำไส้ (Enterovesical fistulaหรือvesicoenteric fistula)จึงทำให้มีปัสสาวะออกมาทางรูทวารหนักได้ แต่น้ำที่ออกมา ก็จะมีกลิ่นแบบปัสสาวะ และจะมีอาการทางปัสสาวะร่วมด้วย คือมักมีการติดเชื้อในทางเดินปัสสาวะบ่อยๆ มีอุจจาระปนในปัสสาวะ เป็นต้นแนะนำว่าควรต้องไปพบแพทย์เฉพาะทางด้านศัลยกรรม เพื่อตรวจว่าเกิดจากสาเหตุใด จะได้รักษาให้ตรงกับสาเหตุค่ะ ในเบื้องต้น ควรระวังอย่าให้มีท้องผูกร่วมด้วย เพราะอาจทำให้อาการเป็นมากขึ้นได้ และยังไม่ควรซื้อยาอะไรมาทานเองค่ะ